શ્રદ્ધા જુદી-જુદી સાઇઝની વુડન ટ્રે, કૅન્ડલ, વુડન બૉક્સ, કૅન્ડલ ફ્લાસ્ક, કૅન્વસ, વૉલ વગેરે ચીજો પર લાઇવ મેંદી મૂકી એને લૅમિનેશન કરીને એક્સક્લુઝિવ પીસ બનાવે છે. તેને આવા પીસ બનાવતી જોઈને અમેરિકાથી આવેલાં એક લેડીએ તેમના ઘરે લગ્ન હોવાથી ૧૦૦ વુડન બૉક્સનો ઑર્ડર આપ્યો હતો જે તેણે ગયા મહિને જ ડિલિવર કયોર્ હતો.આ કામમાં આર્ટ હોવાથી મોટા ભાગનું કામ શ્રદ્ધાએ જાતે કરવું પડે છે એ વિશે વાત કરતાં તે કહે છે, ‘અમેરિકાનો ઑર્ડર આવ્યો ત્યારે મારી એક્ઝામ ચાલતી હતી. એક્ઝામ પૂરી થયા પછી દિવસરાત જાગીને કામ કરવું પડ્યું હતું. કારીગરો સાથે બહુ મગજમારી કરવી પડે, પણ મને ખાતરી છે કે મારો બિઝનેસ વધવાનો છે. અત્યારે મોટા ભાગનું કામ હું કરું છું, પણ પછી મારે વધારે કારીગરો હાયર કરવા પડશે.’ આર્ટના શોખીન કેટલાક લોકો આખી વૉલ પર મેંદીની ડિઝાઇન કરાવે છે તો ફ્રેમ પર પણ ડિઝાઇન કરાવે છે. તાજેતરમાં તેણે કાર્ડ હોલ્ડર મેંદી-પેઇન્ટથી તૈયાર કર્યું છે. કેટલાક લોકો કૅન્વસ પર મેંદી-પેઇન્ટ કરાવીને વૉલ પર લગાવે છે.